Söguþráður Myndin fjallar um stríðsmanninn sverðfima og bardagameistarann Raiden sem ásamt fámennu gengi sínu segir hinum illa harðstjóra Geza Mott stríð á hendur þegar Geza lætur taka meistara þeirra , Bartok , af lífi fyrir litlar sem engar sakir . Vandamálið er að Geza ræður yfir öflugum her og gríðarlega vel búnu og vel vörðu virki sem ekki er gott að sjá í fyrstu hvernig Raiden og menn hans eiga að vinna . Þeir hafa hins vegar málstaðinn og réttlætið sín megin og stundum dugar það ... Söguþráður Þegar hjúkrunarfræðingurinn Quinn Harris hleður niður smáforritinu Countdown í snjallsíma sínn , sem á að geta spáð fyrir um dánarstund fólks , þá segir forritið henni að hún eigi aðeins þrjá daga eftir ólifaða . Nú þarf hún að hafa hraðar hendur til að flýja þessi grimmilegu örlög . Söguþráður Geimfarinn Roy McBride ferðast út að ystu mörkum sólkerfisins í leit að föður sínum sem hvarf í samskonar ferð nokkrum árum fyrr en gæti samt enn verið á lífi . Um leið reynir Roy að leysa ógnvekjandi gátu sem snertir framtíð alls lífs á Jörðu . Söguþráður Tveir frændur frá New York , Vincent og Anton , stunda háhraða verðbréfaviðskipti , þar sem milli sekúndur skera úr um hvort maður græðir eða tapar . Þá dreymir um að leggja ljósleiðara á milli Kansas og New Jersey , sem gæti gert þá moldríka . Anton er heilinn á bakvið framkvæmdina en Vincent er braskarinn , og saman ýta þeir hvor öðrum og öllum í kring út á ystu nöf . Söguþráður Piranhas gerist í þriðju stærstu borg Ítalíu , Napólí , sem hefur löngum verið þekkt fyrir að vera að stóru leyti í klóm ítölsku mafíunnar . Hér fáum við ógnvekjandi innsýn í líf nokkurra fimmtán ára gamalla pilta sem ganga erinda mafíunnar og sjá framtíð sína fólgna í því að komast til metorða innan hennar . Söguþráður Eftir að hafa upplifað andlega erfiðleika og mikla geðshræringu , er Garrett sendur á ríkmannlegt meðferðarhæli , þar sem persónueinkennum er komið fyrir í líkama hans , og hann er losaður undan drungalegum draumsýnum og upplifunum . En það kostar sitt að öðlast fullkomnun . Söguþráður Sagan fjallar um óeirðirnar í Stonewall í New York árið 1969 , en þau hrintu af stað réttindabaráttu samkynhneigðra í borginni . Fjallað er um Danny Winters , sem fer til New York , og skilur systur sína eftir heima . Hann fer inn á hommabarinn Stonewall Inn í Greenvich Village , þar sem hann hittir Trevor áður en hann kemur auga á Ed Murphy , framkvæmdastjóra barsins . Hann lendir upp á kant við spillta lögreglu og kynnist ungu fólki í hverfinu . En það er ólga undir niðri sem á eftir að brjótast upp á yfirborðið . Söguþráður Colin hefur tekið á leigu glæsilegt sveitasetur til að halda upp á nýja árið með stórfjölskyldunni . Hann er aðalmaðurinn á svæðinu , þar til bróðir hans David , sem hefur verið í litlu tengslum við fólkið sitt , birtist skyndilega . Koma hans , eftir fimm ára fjarvistir , veldur miklum óróa í fjölskyldunni . Söguþráður Sabina Wilson , Elena Houghlin og Jane Kano vinna fyrir hinn dularfulla Charles Townsend , en öryggis - og spæjarastarfsemi hans hefur nú náð alheimsútbreiðslu . Hann ræður til sín klárustu , hugrökkustu , og best þjálfuðu konur um allan heim , og teymi af englum , undir stjórn Bosley , vinna hættuleg verkefni á alþjóðavettvangi . Verkefni englanna núna tengist því þegar ungur kerfisfræðingur ljóstrar upp um stórhættulega tækni . Söguþráður Það var árið 1948 er Jóhannes Kjarval var á leið til Borgarfjarðar Eystri að heimsækja æskustöðvarnar sínar , að ferjan við Unaós kom ekki og hann snéri þá við og tjaldaði í fögrum hvammi stutt frá Ketilstöðum í Hjaltastaðaþinghá . Hann tók síðan ástfóstri við þennan fagra hvamm , sem síðan hefur verið kallaður Kjarvalshvammur . Í myndinni eru leikin atriði sem sýna enn betur Kjarval sem lifandi persónu með tilfinningar og mannlega gæsku Söguþráður Myndin dregur nafn sitt af samnefndri sjóorrustu á milli Bandaríkjanna og Japans í heimsstyrjöldinni síðari sem átti sér stað vestan við Midway-eyju á Kyrrahafi 4. – 7. júní 1942 , sex mánuðum eftir að japanski flugherinn hafði gert árás á og stórlaskað flota Bandaríkjanna í Pearl Harbour við Hawaii-eyjar . Í Midway-orrustunni öttu kappi bandarísku flotaforingjarnir Chester Nimitz , Frank Jack Fletcher og Raymond A. Spruance og japanskir kollegar þeirra , Isoroku Yamamoto , Chūichi Nagumo og Nobutake Kondō , og voru það þeir síðarnefndu sem gerðu árásina , en markmið Japana var sem fyrr að þurrka út allan flota Bandaríkjanna á Kyrrahafi svo þeir gætu verið þar einráðir . Söguþráður Landnemi frá Fíladelfíu í Bandaríkjunum , tveir utangarðsmenn og fjárhættuspilarar , og stórhættulegur predikari , mæta örlögum sínum í fyrrum gróskumiklum bæ sem kallast Big Kill . Í hönd fer róstursamur tími , hörð lífsbarátta og ákvörðun sem mun breyta lífi þeirra allra til frambúðar . Söguþráður Í myndinni mæta uppvakningabanarnir fræknu , þau Columbus , Tallahasse , Wichita og Little Rock , nýrri tegund uppvakninga , sem hafa þróast frá því upprunalega myndin var frumsýnd , auk þess sem þau þurfa að takast á við venjulegt mannfólk sem lifði af uppvakningapláguna sem fór sem eldur í sinu um Jörðina , og eirði engu . Söguþráður Andre Davis er lögregluforingi í New York sem kvöld eitt er kallaður til vettvangsrannsóknar þar sem átta lögreglumenn hafa verið skotnir til bana með öflugum vélbyssum . Til að handsama þá seku grípur Andre til þess ráðs að loka Manhattan fyrir allri umferð og leggur um leið starf sitt undir að honum takist að finna morðingjana áður en nóttin er úti .